Atlanta Falcons
<s>Atlanta Falcons je profesionalni tim američkog nogometa.</s><s>Smješteni su u Atlanti u Georgiji.</s><s>Domaće utakmice igraju na stadionu Georgia Dome, kapaciteta 74.228 mjesta.</s><s>Falconsi su od 2002. članovi južne divizije NFC konferencije.</s><s>Klub je dosad osvojio 5 naslova prvaka svoje divizije.</s><s>U Super Bowlu su igrali samo jednom, 1998., kad su bili poraženi od Denver Broncosa.</s>

<s>Povijest</s>

<s>Počeci kluba 
Atlanta Falconsi osnovani su 1965. i ušli u NFL kao njihov 15. klub.</s><s>Kao novi član lige, Falconsi su između ostalog dobili prvi pick na NFL draftu 1966. godine.</s><s>Taj prvi pick bio je linebacker Tommy Nobis koji je tako postao prvi igrač kluba u povijesti .</s><s>Početak je za klub bio spor, u prve 4 sezone ostvarili su samo 12 pobjeda, a prva pobjednička sezona bila im je bila 1971.</s>

<s>Prvi put u playoffu</s>

<s>Poboljšanje je za klub došlo krajem sedamdesetih.</s><s>Prvi put su se pojavili u playoffu 1978., te i ostvarili svoju prvu playoff pobjedu protiv Philadelphia Eaglesa (14:13).</s><s>Tjedan dana kasnije, izgubili su u divizijskoj rundi protiv Dallas Cowboysa (koji su na kraju te sezone bili poraženi u Super Bowlu od Pittsburgh Steelersa).</s><s>2 godine kasnije, ostvarili su svoj najbolji rezultat u regularnom dijelu sezone (12-4) i plasirali se u playoff gdje su ispali odmah nakon prve utakmice porazom od Minnesota Vikingsa.</s><s>Do kraja osamdesetih, Falconsi nisu imali neke značajnije uspjehe, bilježivši samo gubitničke sezone.</s>

<s>Deion Sanders i Brett Favre 
Falconsi su 1989. godine izborom cornerbacka Deiona Sandersa (budućeg člana Dvorane slavnih NFL-a) na draftu uspjeli malo podići profil kluba, ali rezultati su ostali osrednji.</s><s>Atlanta je također na draftu 1991. izabrala quarterbacka Bretta Favrea.</s><s>Favre se nije uspio nametnuti u svojoj prvoj sezoni te je bio razmijenjen u Green Bay Packers, gdje je u idućih 16 sezona postao jednim od najboljih quarterbackova svih vremena.</s>

<s>Od 1998. do danas 
U devedesetima je Falconsima konačno krenulo nabolje te su se tri puta pojavili u playoffu.</s><s>U regularnom dijelu sezone 1998. ostvarili su čak 14 pobjeda i samo dva poraza.</s><s>Nakon pobjeda u playoffu protiv San Francisca i Minnesote te godine, došli su do Super Bowla.</s><s>Super Bowl XXXIII se igrao u Miamiju, a suparnik Falconsima su bili Denver Broncosi predvođeni legendardnim quarterbackom Johnom Elwayem.</s><s>Denver je pobijedio u toj utakmici 34:19 , a Elway je proglašen najkorisnijim igračem utakmice.</s><s>To mu je ujedno bila i zadnja sezona u NFL-u.</s>

<s>Falconsi su u novom tisućljeću nastavili većinom s dobrim igrama i došli do playoffa 6 puta, 2002. i 2004. s Michaelom Vickom kao quarterbackom a 2008., 2010., 2011. i 2013. s Mikeom Smithom kao trenerom i Mattom Ryanom kao quarterbackom.</s>

<s>Učinak po sezonama od 2002.</s>

<s>Izvori</s>

<s>Nastanci 1966.</s><s>NFL klubovi
Sport u Atlanti</s>

